text: Printer drillede, da billetsalg åbnede
  16 januar 2014 kl. 15.58
  Printeren drillede, da Esbjerg torsdag åbnede billetsalget til kampen mod Fiorentina om en måned. Men i løbet af få timer var over 3000 billetter solgt. I alt er over 10.000 billetter reserveret eller solgt til kampen.
  Billetsalget åbnede kl. 13. Og printeren drillede i de første minutter.
  Alligevel blev der printet 1200 billetter på den første time. Og en time senere var 2628 pladser købt til tribunerne B, C og D. Og kl. 16 rundede salget 3000 billetter.
  Dertil skal lægges 6550 billetter, der er solgt på forhånd eller reserveret til sponsorer og sæsonkortholdere.
  - Vi nærmer os altså et salg på 10.000 billetter mere end en måned før kampen mod Fiorentina, siger EfB?s billetansvarlige, Esben Svane. Vi har tidligere oplevet stort pres på vores billetsystem i forbindelse med kampene i gruppespillet i efteråret, og dagens billetsalg lever fuldt ud op til den tidligere efterspørgsel.
  Der er fortsat over 2.000 billetter til rådighed til kampen.
  